<classify> WIZARA ya Katiba na Sheria imeziagiza taasisi zake kuhakikisha sheria zote zinazowasilishwa Baraza la Wawakilishi zinatafsiriwa kwa lugha nyepesi itakayofahamika na wananchi wengi.Katibu Mkuu Wizara ya Katiba na Sheria, George Kazzi alisema yapo malalamiko mengi kutoka kwa jamii sheria zinazopitishwa vyombo vya kutunga sheria na zile zinazotumika mahakamani hazifahamiki vizuri kwa wananchi.Alisema sheria hizo hazifahamiki vizuri kwa sababu zinaandikwa kwa Kiingereza pamoja na miswada yake huku walengwa wanaokusudiwa wengi wakiwa wanatumia lugha ya Kiswahili.Tumeyapokea malalamiko na tumeanza kuzipitia sheria zote muhimu na miswada yake kwa kuzitafsiri kwa Kiswahili, alisema.Alisema sheria ya kwanza ambayo imetafsiriwa kwa Kiswahili ni muswada wa marekebisho ya kuanzishwa kwa Mahakama ya Kadhi nchini. Alisema wameamua kuitafsiri sheria hiyo kutokana na umuhimu wake huku muswada wa Mahakama ya Kadhi ukigusa watu wengi zaidi.Muswada wa Mahakama ya kadhi tumeutafsiri kwa lugha nyepesi ya Kiswahili kuwawezesha wananchi wengi kuifahamu...sheria hiyo inagusa sehemu kubwa ya jamii, alisema.Muswada wa Mahakama ya Kadhi unahusu kuwalinda watoto na masuala ya utelekezaji unaofanywa na wanaume, ndoa na talaka. Wizara ya Katiba na Sheria ipo katika shamra shamra za wiki ya sheria nchini ambapo baadhi ya matukio ni maonesho uwanja wa Maisara kuhusu kazi zinazofanywa na Mahakama.Kwa miaka miwili sasa, Wajumbe wa Baraza la Wawakilishi wanashinikiza taasisi za Wizara ya Katiba na Sheria kutafsiri sheria na miswada mingine ya Baraza la Wawakilishi kwa lugha nyepesi ieleweke kwa wananchi walio wengi.  <topic>: kitaifa 